Нижное Болотное

Нижное Болотное, укр. Нижнє Болотне — село Закарпатской области Украины. До року 2020 административно належало ку Иршавскому району, од року 2020 — ку Хустскому, одтогды тыж припадать ку Зарѣчанской сельской громадѣ з центром в Зарѣчу, до котрой належать тыж села Гребля и Ольховка. Полога Лежить на сѣверных обочах Севлюшского пасма, котре входить до Вигорлат-Гутина. Тутешны грунты суть вгодны про винницѣ. Село лежить на вливѣ потока Шард(ик) до потока Берберка, што припадать ку лѣвобережному базену Боржавы. История Первый раз упомянуте в року 1351. В словнику Елека Финьеша (1851) упомянуте в парѣ з Вышным Шардом (дн. Широке), же оба села суть русинскы, належать до Великосевлюшского панства, але Нижный Шард мать май уроднѣйшы землѣ и красны лѣсы. Подля урбарскых документох властниками тых земель в жупѣ Угоча быв род Перенѣ и, часточно, Телеки. В року 1910 Нижный Шард, мад. Alsósárad, мав 629 обывательох, меджи котрыма были: 536 Русины, 83 Нѣмцѣ, 5 Мадяре; подля вѣры 540 грекокатилици и 89 израелиты. В року 1930 Нижный Шард, чеш. Nižní Šard, мав заевидованы 728 обывателе: 670 Русины, 50 Евреи, 2 Чехы и Словаци, 6 чужоземцѣ. Грекокатолицка громада числила 673 вѣрникы а мала муровану церкву Св. Михаила од року 1864 и церковну русинску школу (една класа). Од добы УССР Нижный Шард, перейменованый на Нижное Болотное, административно быв в Иршавском районѣ, котрый од року 2020 инкорпорованый Хустскым районом. Вызнамны родаци Юрий Станинець (1906–1994), священик, писатель. Жерела и одказы A történelmi Magyarország atlasza és adattára 1914 ISBN 963 85683 3 X [1] мад. Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. ISBN 978-966-671-374-5 укр. Зарічанська громада. https://gromada.info/gromada/zarichansca/. [перевірено 2025-08-03]. Облікова картка Нижнє Болотне на сайті Верховної ради України (по украинскы). http://gska2.rada.gov.ua/pls/z7503/A005?rf7571=11213. [перевірено 2021-09-07]. Указ Президії Верховної Ради УРСР від 25.6.1946 «Про збереження історичних найменувань та уточнення … назв … Закарпатської області» — Вікіджерела. uk.wikisource.org. https://uk.wikisource.org/wiki/Указ_Президії_Верховної_Ради_УРСР_від_25.6.1946_«Про_збереження_історичних_найменувань_та_уточнення_…_назв_…_Закарпатської_області». [перевірено 2021-09-07]. Референции